Türkiyənin Avstraliyadakı səfirliyi

Türkiyənin Avstraliya İttifaqındakı səfirliyi — Türkiyə Cümhuriyyətinin Kanberrada diplomatik nümayəndəliyi. Səfirlik Türkiyənin rəsmi nümayəndəliyi olaraq Türkiyə ilə Avstraliya arasında diplomatik münasibətlərə aid bütün məsələləri əhatə edir. O, Türkiyənin siyasi, iqtisadi, maliyyə və hüquqi məsələləri, eləcə də elm, təhsil, mədəniyyət və s. sahələrində maraqlarını Avstraliya İttifaqında təmsil edir. Kanberradakı səfirlik ilə yanaşı, Türkiyənin Avstraliyanın Melburn və Sidney şəhərlərində Baş konsulluqları və Brisbendə Fəxri konsulluğu fəaliyyət göstərir. 2023-cü ildən Türkiyə Cümhuriyyətinin Avstraliyada fövqəladə və səlahiyyətli səfiri Ufuk Gezerdir. Avstraliyanın Türkiyədə və Azərbaycanda fövqaladə və səlahiyyətli səfiri Mayls Robert Armiteycdir. Avstraliyaya əlavə olaraq, Türkiyənin Kanberradakı səfiri həmçinin Kiribati Respublikası, Marşal adaları, Nauru Respublikası, Papua-Yeni Qvineya, Solomon adaları və Vanuatu Respublikasında akkreditə olunub. Tarixi Türkiyənin Kanberradakı səfirliyi 28 fevral 1967-ci ildə açılmışdır. Türkiyə Müdafiə Attaşeliyi 2004-cü ildən səfirliyin tərkibindədir. Avstraliyanın Türkiyədə səfirliyi 23 aprel 1968-ci ildə açılıb. Avstraliya səfirliyi Ankarada yerləşir, İstanbul və Çanaqqaladada isə konsulluqları var. Avstraliyanın Türkiyədəki səfirliyi eyni zamanda Azərbaycana akreditə olunub. Yəni Avstraliya səfiri həm Ankarada, həm də Bakıda səlahiyyətli diplomatdır. Konsulluqları Melburn Baş konsulluğu — Türkiyə Respublikasının Melburndakı Baş konsulluğu 12 oktyabr 1973-cü ildə fəaliyyətə başlamışdır. Konsulluq əmək və sosial təminat attaşesi, ticarət attaşesi və inzibati və sosial attaşedən ibarətdir. Baş konsulluq Viktoriya ştatı, Cənubi və Qərbi Avstraliyada yaşayan vətəndaşlara xidmət göstərir. Baş konsul Doğan F. İşıqdır. Sidney Baş konsulluğu — Türkiyə Respublikasının Sidneydəki Baş konsulluğu 1969-cu ildə açılmışdır. Ticarət attaşesi və inzibati və sosial məsələlər üzrə attaşedən ibarətdir. Baş Konsulluq Kanberradakı səfirliyin tabeliyindədir. Konsulluq dairəsi Yeni Cənubi Uels və Kvinslend ştatlarını, həmçinin şimal ərazi və Avstraliya paytaxt ərazisini əhatə edir. Baş konsul Belgin Ergüneşdir. Brisben Fəxri konsullugu — Türkiyə Respublikasının Brisben Fəxri konsulluğu. Konsulluq Kanberradakı səfirliyin tabeliyindədir. Brisben Fəxri konsulluğu bölgədəki türk vətəndaşlarına xidmət və dəstək göstərir. Fəxri konsul Turqut Allahmanlıdır. Türkiyənin Avstraliyada səfirləri Türkiyənin Avstraliyadakı səfiri Türkiyəni Avstraliya İttifaqında təmsil edən ən yüksək diplomatik vəzifəli şəxsdir. Viza tələbləri Avstraliya hökuməti bütün Türkiyə vətəndaşlarından viza prosedurlarından keçmələrini tələb edir. Avstraliyaya səfər edən Türkiyə vətəndaşları səfərdən əvvəl Avstraliya Konsulluğuna viza üçün müraciət etməlidirlər. Bunun üçün Visa mərkəzinin nümayəndələri ilə əlaqə saxlamaq lazımdır. Səyahət məqsədinə uyğun olaraq Avstraliya vizasının növləri: Avstraliya turistik vizası Avstraliya iş vizası Avstraliya müvəqqəti iş vizası Ailə ziyarəti vizası Tibbi ziyarət vizası Təhsil və tədqiqat vizası Avstraliya tranzit vizası Avstraliya İttifaqı ərazisində 90 günə qədər qalmaq üçün müraciətlər bütün bu viza kateqoriyaları üçün işlənir. Avstraliya vizası üçün ərizə sənədləri və onlayn forma ingilis dilində olmalıdır. Avstraliya vizası üçün tələb olunan sənədlər: səfərin məqsədi səyahət xərcləri üçün maliyyə dəstəyinin mənbəyi ərizəçinin Türkiyəyə qayıtmasını tələb edən əlaqələrin mövcudluğu Türkiyənin Avstraliya Konsulluqları viza müraciətlərinə yekun qərarın verilməsinə cavabdehdir. Həmçinin bax Avstraliyanın Türkiyə və Azərbaycandakı səfirliyi İstinadlar Xarici keçidlər Türkiye Cumhuriyeti Dişişleri Bakanlığı TÜRKİYE CUMHURİYETİ KANBERRA BÜYÜKELÇİLİĞİ Türkiye - Avustralya Siyasi İlişkileri Australian Embassy Türkiye Georgia and Azerbaijan